Dwyer TE-TNS-N044N-14 Thermowell | Transcat
/ Dwyer Instruments TE-TNS-N044N-14
Dwyer Instruments TE-TNS-N044N-14
Thermowell,4"Insertion Length 1/4"Internal/1/2"External NPT
Order #: TE-TNS-N044N-14
Mfg Part #: TE-TNS-N044N-14 Vier vas ná skietdood van swanger vrou | Netwerk24
Vier vas ná skietdood van swanger vrou
11 Augustus 2019 17:26
Die polisie het op dié vuurwapen beslag gelê nadat ’n swanger vrou in Manenberg doodgeskiet is. Foto: SAPD/Verskaf
Vier mans, almal vermoedelik bendelede, van tussen 18 en 28 jaar oud, is in hegtenis geneem in verband met die moord op ’n 26-jarige swanger vrou van Manenberg op die Kaapse Vlakte. Sy is verlede week doodgeskiet.
Ná die skietery Donderdagaand is inligting opgevolg en is die vier in hegtenis geneem, sê kapt. FC van Wyk, polisiewoordvoerder.
Die polisie se bende-eenheid het ná die skietery die mans in die Thambo-woonbuurt in Manenberg gaan soek.
Van Wyk het bevestig die vrou was agt maande swanger en die ma van twee minderjarige kinders. Sy was glo saam met haar 29-jarige vriend op pad om elektrisiteit te gaan koop toe op hulle geskiet is. Die vriend is in die been gewond en die vrou het etlike skietwonde opgedoen.
Die polisie het op ’n vuurwapen beslag gelê. Met ballistiese toetse sal bepaal word of dit die wapen is wat in die skietery gebruik is.
Die organisasie Western Cape Gangwatch het die vrou geïdentifiseer as Sadieka Newman.
Meer oor: Manenberg | Kaapse Vlakte | Bendelede | Skietdood | Bendegeweld | Skietvoorval | Inhegtenisneming
Swanger vrou in Manenberg doodgeskiet